LOXLEY สุดฟิน! Q2/59 พลิกกำไร 64.14 ลบ. หลังรายได้จากการขาย-บริการเพิ่มขึ้น
LOXLEY สุดฟิน! Q2/59 พลิกกำไร 64.14 ลบ. จากปีก่อนขาดทุน 4.31 ลบ. หลังรายได้จากการขาย-บริการเพิ่มขึ้น ขณะที่ช่วง 6 เดือนแรกมีกำไร 186 ลบ. โต 457% จากปีก่อน 33.38 ลบ.
15 ส.ค. 2559

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 64.14 ล้านบาท หรือมีกำไรสุทธิ 0.03 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 4.31 ล้านบาท หรือขาดทุนสุทธิ 0.002 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากบริษัทมีรายได้จากการขายและการให้บริการเพิ่มขึ้น ขณะเดียวกันส่วนแบ่งกำไรจากเงินลงทุนในบริษัทร่วมและการร่วมค้าที่เพิ่มขึ้น
ขณะที่ผลการดำเนินงานช่วง 6 เดือนแรกมีกำไรสุทธิ 186 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 457% จากช่วงเดียวกันของปีก่อนที่มีกำไรสุทธิ 33.38 ล้านบาท หรือมีกำไรสุทธิ0.01 บาทต่อหุ้น